《题宁国县十全堂》
宋代·张景脩

医莫以人试，药能生死人。
十失为一次，望而知谓神。
尝闻秦医和，诊君知其臣。
岂无肘后方，埋没随埃尘。
韫师以愈疾，犹如臂屈伸。
华佗医之良，思邈医之真。
谁能不服药，一一如朱云。
斯堂名十全，全人亦全身。
方公谙药性，勇退盖此因。
金玉不足宝，人生系悲忻。

作者简介：张景脩，字敏叔，常州（今属江苏）人。英宗治平四年（一○六七）进士。神宗元丰末知饶州浮梁县（《石林诗话》卷中）。后两为宪漕，五典郡符，历仕神宗、哲宗、徽宗三朝，官终祠部郎中，年七十馀卒。有《张祠部集》，已佚。事见《中吴纪闻》卷三。今录诗二十七首。